ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για τη θέσπιση ειδικού προγράμματος έρευνας και εκπαίδευσης, προς διεξαγωγή από το Κοινό Κέντρο Ερευνών με άμεσες δράσεις, για την Ευρωπαϊκή Κοινότητα Ατομικής Ενέργειας (1998-2002) (1999/176/Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: (1) ότι με την απόφαση αριθ. 1999/64/Ευρατόμ (4), το Συμβούλιο θέσπισε το πέμπτο πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας για την περίοδο 1998-2002 (στο εξής αναφερόμενο ως «πέμπτο πρόγραμμα-πλαίσιο»), στο οποίο καθορίζονται οι γενικές γραμμές και οι επιστημονικοί και τεχνολογικοί στόχοι των δραστηριοτήτων προς διεξαγωγή από το Κοινό Κέντρο Ερευνών (ΚΚΕρ) για την Ευρωπαϊκή Κοινότητα Ατομικής Ενέργειας 7 (2) ότι το άρθρο 3 του πέμπτου προγράμματος-πλαισίου ορίζει ότι το πρόγραμμα αυτό υλοποιείται μέσω ειδικών προγραμμάτων θεσπιζόμενων σύμφωνα με το άρθρο 7 της συνθήκης, ένα από τα οποία αφορά ειδικότερα το ΚΚΕρ 7 (3) ότι, σύμφωνα με το άρθρο 4 παράγραφος 2 της απόφασης αριθ. 94/268/Ευρατόμ του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο των δραστηριοτήτων έρευνας και εκπαίδευσης της Ευρωπαϊκής Κοινότητας Ατομικής Ενέργειας (1994-1998) (5), και το άρθρο 7 παράγραφος 3 της απόφασης του Συμβουλίου σχετικά με τα ειδικά προγράματα με τα οποία υλοποιούνται οι άμεσες δράσεις του τέταρτου προγράμματος-πλαισίου, διενεργηθήκε για την Επιτροπή εξωτερική αξιολόγηση, το προϊόν της οποίας διαβίβασε η Επιτροπή, μαζί με τα συμπεράσματα και τις παρατηρήσεις της, στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή 7 (4) ότι η απόφαση αριθ. 1999/66/Ευρατόμ του Συμβουλίου, της 22ας Δεκεμβρίου 1998, σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων στην υλοποίηση του πέμπτου προγράμματος-πλαισίου της Ευρωπαϊκής Κοινότητας Ατομικής Ενέργειας (Ευρατόμ) (1998-2002) (6) επιτρέπει τη συμμετοχή του Κοινού Κέντρου Ερευνών σε έμμεσες δράσεις 7 (5) ότι για το σκοπό εφαρμογής αυτού του προγράμματος ενδέχεται να είναι σκόπιμη, ιδίως με βάση το κεφάλαιο X της συνθήκης, η ανάπτυξη δραστηριοτήτων διεθνούς συνεργασίας με τρίτες χώρες ή διεθνείς οργανισμούς 7 (6) ότι η εφαρμογή του παρόντος προγράμματος θα περιλαμβάνει επίσης δραστηριότητες με στόχο την τόνωση, τη διάδοση και την αξιοποίηση των αποτελεσμάτων της έρευνας, ιδίως όσον αφορά τις μικρές και μεσαίες επιχειρήσεις (ΜΜΕ), καθώς και δραστηριότητες για την τόνωση της κινητικότητας και της κατάρτισης των ερευνητών 7 (7) ότι οι ερευνητικές δραστηριότητες βάσει του πέμπτου προγράμματος-πλαισίου θα πρέπει να είναι επίσης προσαρμοσμένες στην καινοτομία προκειμένου να συμβάλουν, μεταξύ άλλων στους στόχους του πρώτου σχεδίου δράσης για την καινοτομία 7 ότι το ΚΚΕρ θα πρέπει να επιδιώξει ένθερμα δραστηριότητες στον τομέα της καινοτομίας και μεταφοράς τεχνολογίας 7 (8) ότι στην εφαρμογή του παρόντος προγράμματος θα πρέπει να ληφθεί υπόψη η πολιτική της Κοινότητας στο θέμα της ισότητας ευκαιριών 7 (9) ότι το Κοινό Κέντρο Ερευνών (ΚΚΕρ) θα πρέπει να αναπτύξει δραστηριότητες έρευνας και εκπαίδευσης προς διεξαγωγή με άμεσες δράσεις, ιδίως στις εργασίες που έχουν ανατεθεί με τη συνθήκη στην Επιτροπή 7 ότι θα πρέπει η Επιτροπή να αναλάβει τις εργασίες που της αναλογούν στον τομέα της πυρηνικής σχάσης, αξιοποιώντας την τεχνική εμπειρογνωμοσύνη του ΚΚΕρ 7 ότι θα πρέπει να αποδοθεί ιδιαίτερη προσοχή στην ασφάλεια του κύκλου του πυρηνικού καυσίμου και στις επιπτώσεις του για τον άνθρωπο και για το περιβάλλον 7 (10) ότι θα πρέπει να παρακολουθείται η υλοποίηση του παρόντος προγράμματος με σκοπό την προσαρμογή του εφόσον ενδείκνυται, στις επιστημονικές και τεχνολογικές εξελίξεις και ανάγκες 7 ότι θα πρέπει επίσης να αξιολογηθεί σε εύθετο χρόνο από ανεξάρτητους εμπειρογνώμονες η πρόοδος του προγράμματος 7 (11) ότι στην εφαρμογή του προγράμματος αυτού, η Επιτροπή λαμβάνει τη γνώμη του διοικητικού συμβουλίου του ΚΚΕρ, σύμφωνα με τις σχετικές διατάξεις της απόφασης της Επιτροπής για την οργάνωση του ΚΚΕρ 7 ότι οι τρέχουσες διατάξεις ορίζονται στην απόφαση 96/282/Ευρατόμ της Επιτροπής (7) 7 (12) ότι ζητήθηκε η γνώμη της επιστημονικής και τεχνικής επιτροπής και του διοικητικού συμβουλίου του ΚΚΕρ σχετικά με το επιστημονικό και τεχνολογικό περιεχόμενο του παρόντος ειδικού προγράμματος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα άμεσων δράσεων έρευνας και εκπαίδευσης, προς διεξαγωγή από το ΚΚΕρ, (καλούμενο στο εξής «ειδικό πρόγραμμα») για την περίοδο από τις 25 Ιανουαρίου 1999 έως τις 31 Δεκεμβρίου 2002. Άρθρο 2 1. Το ποσό που κρίνεται αναγκαίο για την εκτέλεση άμεσων δράσεων από το ΚΚΕρ, βάσει του παρόντος προγράμματος ανέρχεται σε 281 εκατομμύρια ευρώ. Στο παράρτημα I δίνεται ενδεικτική κατανομή του ως άνω ποσού. 2. Από το ποσό της παραγράφου 1, - 71,8 εκατομμύρια ευρώ αφορούν την περίοδο 1998-1999 και - 209,2 εκατομμύρια ευρώ αφορούν την περίοδο 2000-2002. Στην περίπτωση που αναφέρεται στο άρθρο 2 παράγραφος 1 στοιχείο γ) του πέμπτου προγράμματος-πλαισίου, το Συμβούλιο θα αναπροσαρμόζει το τελευταίο ποσό σύμφωνα με το άρθρο 2 παράγραφος 1 στοιχείο γ) δεύτερη περίπτωση του πέμπτου προγράμματος-πλαισίου. Εν αναμονή μιας απόφασης από το Συμβούλιο, το παρόν ειδικό πρόγραμμα δεν θα εφαρμοστεί πέρα από το προβλεπόμενο ποσό της πρώτης περίπτωσης. 3. Η αρμόδια για τον προϋπολογισμό αρχή, σύμφωνα με τους επιστημονικούς και τεχνολογικούς στόχους και τις προτεραιότητες που περιέχονται στην παρούσα απόφαση, καθορίζει τις πιστώσεις για κάθε οικονομικό έτος, λαμβάνοντας υπόψη τους διαθέσιμους πόρους που έχουν εγκριθεί στο πλαίσιο των πολυετών δημοσιονομικών προοπτικών. Άρθρο 3 1. Οι γενικές γραμμές, οι επιστημονικοί και τεχνολογικοί στόχοι, καθώς και οι προτεραιότητες του προγράμματος περιλαμβάνονται στο παράρτημα II, είναι δε συνεπείς με τις αρχές και τις τρείς κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου. 2. Οι λεπτομερείς κανόνες για τη χρηματοδοτική συμμετοχή της Κοινότητας στο ειδικό πρόγραμμα είναι εκείνοι που αναφέρονται στο άρθρο 4 του πέμπτου προγράμματος-πλαισίου. Οι άμεσες δράσεις ορίζονται στα παραρτήματα II και III του πέμπτου προγράμματος-πλαισίου. Οι ιδιαίτεροι κανόνες για την υλοποίηση του παρόντος προγράμματος παρατίθενται στο παράρτημα III της παρούσας απόφασης. Άρθρο 4 Λαμβάνοντας υπόψη τα κριτήρια που αναφέρονται στο άρθρο 3, και τους επιστημονικούς και τεχνολογικούς στόχους, καθώς και τις προτεραιότητες που περιέχονται στο παράρτημα II, η Επιτροπή: α) παρακολουθεί με κατάλληλη συνδρομή από ανεξάρτητους εξωτερικούς εμπειρογνώμονες, την υλοποίηση του ειδικού προγράμματος και εφόσον ενδείκνυται, υποβάλλει στο Συμβούλιο προτάσεις για την αναπροσαρμογή του, σύμφωνα με το άρθρο 5 παράγραφος 1 του πέμπτου προγράμματος-πλαισίου 7 β) μεριμνά για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου όσον αφορά τις δραστηριότητες που διεξάγονται στους καλυπτόμενους από το ειδικό πρόγραμμα τομείς. Άρθρο 5 1. Η Επιτροπή εκπονεί πρόγραμμα εργασίας, προσδιορίζοντας: α) λεπτομερέστερα, τους στόχους και προτεραιότητες του παραρτήματος II 7 β) το ενδεικτικό χρονοδιάγραμμα εκτέλεσης του ειδικού προγράμματος 7 2. Το ανωτέρω πρόγραμμα εργασίας αναπροσαρμόζεται εφόσον ενδείκνυται και διατίθεται από την Επιτροπή σε όλα τα ενδιαφερόμενα μέρη υπό εύχρηστη μορφή, μεταξύ άλλων ηλεκτρονική. Άρθρο 6 1. Η Επιτροπή είναι υπεύθυνη για την εκτέλεση του παρόντος προγράμματος που διεξάγεαι από το ΚΚΕρ. 2. Στο έργο αυτό, η Επιτροπή λαμβάνει τη γνώμη του διοικητικού συμβουλίου του ΚΚΕρ (καλούμενο στο εξής «διοικητικό συμβούλιο»), σύμφωνα με τις σχετικές διατάξεις της απόφασης της Επιτροπής για την οργάνωση του ΚΚΕρ. 3. Η Επιτροπή ενημερώνει τακτικά το διοικητικό συμβούλιο σχετικά με την πορεία της εκτέλεσης του παρόντος ειδικού προγράμματος. Άρθρο 7 Η Επιτροπή έχει δικαίωμα να ζητεί από το ΚΚΕρ να εκτελεί, με βάση το κριτήριο του αμοιβαίου οφέλους, έργα με νομικές οντότητες εγκατεστημένες σε τρίτες χώρες, όταν αυτό συμβάλλει πρακτικώς στην εκτέλεση άμεσων δράσεων. Άρθρο 8 Σύμφωνα με το άρθρο 5 παράγραφος 4 του πέμπτου προγράμματος-πλαισίου, η Επιτροπή ενημερώνει τακτικά το Συμβούλιο και το Ευρωπαϊκό Κοινοβούλιο σχετικά με τη γενική πρόοδο της εκτέλεσης του προγράμματος. Άρθρο 9 Η παρούσα απόφαση απευθύνεται στα κράτη μέλη. Βρυξέλλες, 25 Ιανουαρίου 1999.

[Source: multi_eurlex | Tokens: 7703]